दाती मदन केस में वीआईपी ट्रीटमेंट देने और पुलिस के द्वारा लापरवाही बरतने के मामले में दिल्ली महिला आयोग ने क्राइम ब्रांच के डीसीपी को समन जारी कर 25 जून दोपहर दो बजे से पहले पेश होने को कहा है। आयोग ने भेजे गए नोटिस में कहा है कि गंभीर आरोपों के बावजूद आरोपी दाती मदन को गिरफ्तार नहीं किया गया। जबकि इस संबंध में आयोग क्राइम ब्रांच को 14 जून को नोटिस जारी कर चुकी है। इस मामले में शाखा को 48 घंटे में जवाब देने को कहा गया था। आयोग ने पाया कि पुलिस की ओर से इस संबंध में कोई जानकारी नहीं दी गई।